ΚΑΝΟΝΙΣΜΟΣ (ΕΟΚ) αριθ. 3500/91 ΤΟΥ ΣΥΜΒΟΥΛΙΟΥ της 28ης Νοεμβρίου 1991 για τη 10η τροποποίηση του κανονισμού (ΕΟΚ) αριθ. 3094/86 περί προβλέψεως ορισμένων τεχνικών μέτρων διατήρησης των αλιευτικών πόρων ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 για τη θέσπιση κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε με την πράξη προσχώρησης της Ισπανίας και της Πορτογαλίας, και ιδίως το άρθρο 11, την πρόταση της Επιτροπής, Εκτιμώντας: ότι το άρθρο 8 του κανονισμού (ΕΟΚ) αριθ. 3094/86 του Συμβουλίου της 7ης Οκτωβρίου 1986 προβλέπει διάφορα τεχνικά μέτρα διατήρησης των αλιευτικών πόρων (2), όπως τροποποιήθηκε τελευταία από τον κανονισμό (ΕΟΚ) αριθ. 4056/89 (3), καθορίζοντας μια ζώνη προστασίας των νεαρών ατόμων σκουμπριού όπου το ψάρεμα απαγορεύεται, και σε περίπτωση που μια απόφαση του Συμβουλίου δεν πραγματοποιηθεί πριν τις 30 Νοεμβρίου 1991, αυτή η απαγόρευση προορίζεται να καταργηθεί την 1η Ιανουαρίου 1992- ότι, με βάση τις τελευταίες επιστημονικές γνώμες, είναι ενδεδειγμένη η διατήρηση της παραπάνω αναφερόμενης ζώνης για τη διατήρηση του δυτικού αποθέματος σκουμπριού- ότι θα πρέπει ως εκ τούτου να τροποποιηθεί ο εν λόγω κανονισμός ώστε να διατηρηθεί η εν λόγω διάταξη, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 8 παράγραφος 3 του κανονισμού (ΕΟΚ) αριθ. 3094/86, το τελευταίο εδάφιο διαγράφεται. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Νοεμβρίου 1991.

[Source: multi_eurlex | Tokens: 1645]